Un român a rămas fără maşina de peste 30.000 de euro după ce a ajuns la frontiera Giurgiu.

GALERIE - sursa: Poliţia de Frontieră

Bărbatul transporta pe o platformă, un autoturism marca BMW, în valoare de 32.000 de euro, căutat de autorităţile din Marea Britanie.

"În urma verificărilor specifice, poliţiştii de frontieră au constatat că autoturismul transportat pe platformă figurează ca fiind bun căutat pentru confiscare, alertă introdusă de autorităţile din Marea Britanie în luna martie a acestui an", a comunicat Poliţia de Frontieră.

Bărbatul a declarat că a cumpărat autoturismul din Marea Britanie și nu avea cunoștință despre faptul că acesta se află în atenția autorităților.

Poliţiştii de frontieră au întocmit dosar penal pentru „tăinuire”, iar maşina a fost indisponibilizat la sediul S.P.F. Giurgiu, până la finalizarea cercetărilor.